
Betegtájékoztató: Információk a beteg számára
Co-Prenessa 2 mg/0,625 mg tabletta

perindopril-terc-butil-amin/indapamid

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz. 
-
Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon kezelőorvosához vagy gyógyszerészéhez.

· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.

· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma: 

1.
Milyen típusú gyógyszer a Co-Prenessa 2 mg/0,625 mg tabletta és milyen betegségek esetén alkalmazható?

2.
Tudnivalók a Co-Prenessa 2 mg/0,625 mg tabletta szedése előtt

3.
Hogyan kell szedni a Co-Prenessa 2 mg/0,625 mg tablettát?

4.
Lehetséges mellékhatások

5.
Hogyan kell a Co-Prenessa 2 mg/0,625 mg tablettát tárolni?

6.
A csomagolás tartalma és egyéb információk
1.
Milyen típusú gyógyszer a Co-Prenessa 2 mg/0,625 mg tabletta és milyen betegségek esetén alkalmazható?
Magas vérnyomás kezelésére, ha a perindopril-kezelés önmagában nem volt eredményes.

A Co-Prenessa 2 mg/0,625 mg tabletta kétféle hatóanyagot: perindoprilt és indapamidot tartalmaz. 

A perindopril az úgynevezett angiotenzin-konvertáló enzimgátlók (ACE-gátlók) csoportjába tartozik. 
Az indapamid egy vízhajtó, vagyis a vizelet-elválasztást serkentő gyógyszer.
2.
Tudnivalók a Co-Prenessa 2 mg/0,625 mg tabletta szedése előtt
Ne szedje a Co-Prenessa 2 mg/0,625 mg tablettát:
· ha allergiás a perindoprilra vagy bármely más ACE gátlóra, 
· ha allergiás az indapamidra vagy bármilyen szulfonamid-típusú szerre,
· ha allergiás a gyógyszer (6. pontban felsorolt) egyéb összetevőjére,
· ha korábbi ACE-gátló-kezelés kapcsán már előfordultak Önnél a következő tünetek: ziháló légzés, az arc vagy a nyelv duzzanata, intenzív viszketés, súlyos bőrkiütések, vagy ha bármilyen más körülmények között Önnek vagy valamelyik családtagjának voltak már hasonló (angioödémának nevezett) tünetei,

· ha súlyos májbetegsége van, vagy egy hepatikus enkefalopátiának nevezett állapot áll fenn Önnél (ami egy degeneratív jellegű agyi betegség),

· ha súlyos vesebetegségben szenved, vagy dialízisre szorul,

· ha az Ön vérében alacsony vagy magas a káliumszint,

· ha Önnél felmerül, hogy kezeletlen dekompenzált szívbetegsége van (ennek tünetei lehetnek súlyos vizenyőképződés vagy nehézlégzés),

· ha több mint 3 hónapos terhes (azonban a terhesség korai szakaszában sem ajánlott szedni a Co‑Prenessa tablettát – lásd a „Terhesség” című részt),
· ha cukorbetegségben szenved vagy károsodott a veseműködése és aliszkirén hatóanyag-tartalmú vérnyomáscsökkentő gyógyszert kap,
· ha Ön szakubitril/valzartán-t (felnőtteknél a krónikus szívelégtelenség kezelésére alkalmazott gyógyszert) szed vagy szedett, mivel ilyenkor fokozott a kockázata az angioödéma (hirtelen fellépő duzzanat a bőr alatt, olyan területen, mint például a torok) kialakulásának.

Figyelmeztetések és óvintézkedések

A Co-Prenessa 2 mg/0,625 mg tabletta szedése előtt beszéljen kezelőorvosával vagy gyógyszerészével:
· a szívből vezető fő artéria szűkülete (aortasztenózis), szívizombántalom (hipertrófiás kardiomiopátia) vagy a vesét ellátó veseartéria szűkülete (artéria renálisz sztenózis) esetén,
· ha Önnek szívelégtelensége vagy bármely egyéb szívproblémája van,
· ha Önnek vesebetegsége van, vagy művese- (dialízis) kezelést kap,
· ha kórosan magas az aldoszteron nevű hormon szintje a vérében (primér aldoszteronizmus),

· ha májproblémái vannak,
· ha különböző kollagén-érbetegségben szenved, mint a krónikus gyulladás különleges formája (lupusz eritematózusz) vagy a kötőszövet megbetegedése (szkleroderma),
· ha Önnek ateroszklerózisa (érelmeszesedése) van,
· ha hiperparatireózisban (a mellékpajzsmirigy túlműködése) szenved,
· ha köszvénye van, 

· ha cukorbeteg,
· ha sószegény diétát tart, vagy káliumtartalmú sópótlókat használ,

· ha lítiumot szed,

· ha káliummegtakarító vízhajtót (spironolakton, triamteren) szed, mivel a Co‑Prenessa tablettával történő egyidejű alkalmazásukat el kell kerülni (lásd 2. pont „Egyéb gyógyszerek és a Co‑Prenessa 2 mg/0,625 mg tabletta”),
· ha Ön idős;

· ha Önnek már volt fényérzékenységi reakciója;

· ha Ön a következő, magas vérnyomás kezelésére szolgáló gyógyszerek bármelyikét szedi:
-
angiotenzin II-receptor-blokkoló (ARB) (zartánok néven is ismertek – például valzartán, telmizartán, irbezartán), különösen akkor, ha cukorbetegséggel összefüggő vesebetegségben szenved.

-
aliszkirén.

Kezelőorvosa rendszeresen ellenőrizheti az Ön veseműködését, vérnyomását és az elektrolitszinteket (például kálium) a vérben.

Lásd még a „Ne szedje a Co-Prenessa 2 mg/0,625 mg tablettát” pontban szereplő információkat.
· ha Ön fekete származású, mivel ebben az esetben az angioödéma kockázata fokozottabb, és ez a gyógyszer a fehérbőrű betegekhez viszonyítva kevésbé hatásosan csökkentheti az Ön vérnyomását,

· ha Ön hemodializált beteg, akit ún. nagy átáramlású membránok alkalmazásával dializálnak,ha Ön az alábbi gyógyszerek bármelyikét szedi, az angioödéma (a bőr alatti területen, mint például a torokban, hirtelen fellépő duzzanat) kockázata nagyobb lesz: 

-
racekadotril (a hasmenés kezelésére szolgáló gyógyszer)

-
szirolimusz, everolimusz, temszirolimusz és egyéb, úgynevezett mTOR-gátlók osztályába tartozó gyógyszerek (szervátültetés során a beültetett szervek kilökődésének megakadályozására szolgáló, valamint daganatok kezelésére alkalmazott gyógyszerek),
-
linagliptin, szaxagliptin, szitagliptin, vildagliptin és más a gliptinek nevű csoportba tartozó gyógyszerek (a cukorbetegség kezelésére alkalmazott gyógyszer).

Angioödéma

Angioödéma (egy súlyos allergiás reakció, amely az arc, ajkak, a nyelv vagy a torok duzzanatával jár és nyelési vagy légzési nehézséget okoz) előfordulását jelentették ACE-gátlóval (beleértve a Co‑Prenessa 2 mg/0,625 mg tablettát) kezelt betegek esetében. Ha ilyen tüneteket észlel, hagyja abba a gyógyszer alkalmazását és azonnal forduljon orvoshoz (lásd 4. pont).

Feltétlenül közölje kezelőorvosával, ha úgy gondolja, hogy terhes, vagy teherbe eshet. A Co-Prenessa szedése a korai terhesség időszakában nem ajánlott. Nem szabad szedni a gyógyszert, ha több mint 3 hónapos terhes, mivel súlyos károkat okozhat a magzatnak, ha a terhességnek ebben a szakaszában szedi (lásd a „Terhesség” című részt).

Ha Ön a Co-Prenessa tablettát szedi, tájékoztatnia kell kezelőorvosát vagy az egészségügyi személyzetet,

· ha Önt altatni vagy operálni fogják,

· ha Önnek mostanában hasmenése vagy hányása van vagy volt, vagy ki van száradva,

· ha Önnek dialízis-kezelése vagy LDL-aferezis-kezelése lesz (ez a koleszterinnek egy gép segítségével történő eltávolítása a vérből),

· ha Önnek deszenzibilizáló.kezelése lesz, azért hogy csökkentsék a méh- vagy darázscsípésre adott allergiás reakcióját,

· ha Önnek olyan vizsgálata lesz, melyhez jódtartalmú kontrasztanyag injekciójára van szükség (olyan anyag, ami a röntgenvizsgálat során láthatóvá teszi a vesét vagy a gyomrot), ha Ön látásromlást vagy szemfájdalmat tapasztal. Ezek a tünetek a szem érhártyáján belüli folyadék‑felhalmozódásra (koroideális effúzió vagy folyadékgyülem) vagy a szembelnyomás emelkedésére utalhatnak és a Co‑Prenessa 2 mg/0,625 mg tabletta bevételét követően órákon‑heteken belül jelentkezhetnek. Kezelés hiányában ez végleges látásvesztéshez vezethet. Ezek kialakulásának kockázata fokozott lehet Önnél, ha korábban  már volt penicillin- vagy szulfonamid-allergiája. Ebben az esetben hagyja abba a Co‑Prenessa 2 mg/0,625 mg tabletta alkalmazását és forduljon orvoshoz.
Gyermekek és serdülők
A Co-Prenessa tabletta szedése gyermekek és serdülők számára nem javasolt.
Egyéb gyógyszerek és a Co-Prenessa 2 mg/0,625 mg tabletta 
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.
A Co-Prenessa tabletta egyidejű szedése kerülendő az alábbi gyógyszerekkel:

· lítium (depresszió kezelésére használt gyógyszer),
· aliszkirén (magas vérnyomás kezelésére használatos szer), ha Ön nem cukorbeteg vagy nincsenek veseproblémái,
· kálium-megtakarító vízhajtók (pl. triamteren, amilorid), káliumsók, továbbá olyan gyógyszerek, amelyek megnövelhetik a szervezetben a kálium mennyiségét (pl. a heparin és a ko-trimoxazol, más néven trimetoprin/szulfametoxazol),
· esztramusztin (daganatos terápia során alkalmazott szer),
· egyéb, a magas vérnyomás kezelésére szolgáló szerek: angiotenzin-konvertáló enzimgátlók és antiotenzin-receptor-blokkolók.
Feltétlenül tájékoztassa kezelőorvosát, ha az alábbi gyógyszerek bármelyikét szedi, mivel a Co‑Prenessa tabletta hatását befolyásolhatják:

· a magas vérnyomás kezelésére szolgáló egyéb gyógyszerek, beleértve az angiotenzin II‑receptor‑blokkolókat (ARB), az aliszkirént (lásd még a „Ne szedje a Co‑Prenessa 2 mg/0,625 mg tablettát” és a „Figyelmeztetések és óvintézkedések” pontok alatti információt) vagy a diuretikumokat (gyógyszerek, melyek megnövelik a vesében képződő vizelet mennyiségét),
· káliummegtakarító készítmények, melyeket szívelégtelenség kezelésére alkalmaznak: eplerenon és spironolakton 12,5 mg napi dózistól 50 mg napi dózisig,
· szakubitril/valzartán (tartós szívelégtelenség kezelésére szolgáló gyógyszerek). Lásd a „Ne szedje a Co‑Prenessa 2 mg/0,625 mg tablettát” és a „Figyelmeztetések és óvintézkedések” című pontot,
· prokainamid (amit szabálytalan szívverés kezelésére használnak),

· allopurinol (amit köszvény kezelésére használnak),

· terfenadin, asztemizol vagy mizolasztin (antihisztaminok szénanátha vagy allergia ellen),

· különféle betegségek – mint például súlyos asztma vagy reumás ízületi gyulladás – kezelésére használt kortikoszteroidok,

· az immunrendszer működését csökkentő gyógyszerek (immunszuppresszánsok), melyeket autoimmun betegségek kezelésére, valamint szervátültetés után a beültetett szerv kilökődésének megelőzésére alkalmaznak (például ciklosporin, takrolimusz),

· rák kezelésére szolgáló gyógyszerek,

· eritromicin injekció (antibiotikum),

· halofantrin (a malária egyes típusainak kezelésére használatos),

· ciszaprid vagy difemanil (gyomor-bél rendellenességek kezelésére használatosak),

· sparfloxacin vagy moxifloxacin (fertőzések kezelésére használatos antibiotikumok),

· metadon,

· pentamidin (tüdőgyulladás kezelésére használják),

· vinkamin (időskorúak memóriazavarainak kezelésére használják),

· bepridil (angina pektorisz kezelésére használják),

· egyes szívritmuszavarokban használt gyógyszerek (például kinidin, hidrokinidin, dizopiramid, amiodaron, szotalol, dofetilid, ibutilid, bretílium),
· digoxin, vagy egyéb szívglikozidok (szívbetegségek kezelésére használják),

· baklofén (az izommerevség kezelésére használják, ami olyan betegségek esetén fordul elő, mint például a szklerózis multiplex),

· cukorbetegség kezelésére használt gyógyszerek, mint az inzulin, a metformin vagy a gliptinek,

· kalcium, beleértve a kalciumpótlókat,

· izgató hatású hashajtók (például szenna),

· nem-szteroid gyulladáscsökkentők (például ibuprofén), vagy nagydózisú szalicilátok (például acetilszalicilsav),

· amfotericin B injekció (súlyos gombás fertőzések kezelésére használják),

· bizonyos mentális betegségek, mint depresszió, szorongás vagy skizofrénia kezelésére használatos gyógyszerek [például triciklusos antidepresszánsok, neuroleptikumok (például amiszulprid, szulpirid, szultoprid, tiaprid, haloperidol, droperidol)],

· tetrakozaktid (a Crohn-betegség kezelésére használják),
· vazodilatátorok beleértve a nitrátokat (a vérerek tágasságát növelő készítmények),
· arany injekció (sokízületi gyulladás kezelésére használják),

· anesztetikumok (műtéteknél érzéstelenítésre használatos készítmények),

· jódozott kontrasztanyagok (olyan anyagok, amelyeket a vénába adnak röntgenfelvétel előtt),
· gyógyszerek, melyeket leggyakrabban a hasmenés kezelésére (racekadotril) alkalmaznak, vagy gyógyszerek, melyek a szervátültetés során beültetett szervek kilökődésének megakadályozására szolgálnak (szirolimusz, everolimusz, temszirolimusz és egyéb, úgynevezett mTOR-gátlók osztályába tartozó gyógyszerek). Lásd a „Figyelmeztetések és óvintézkedések” című szakaszt,
· gyógyszerek, melyeket az alacsony vérnyomás, sokk vagy asztma kezelésére alkalmaznak (pl. efedrin, noradrenalin vagy adrenalin).

Lehet, hogy kezelőorvosának meg kell változtatnia a gyógyszerek adagját, és/vagy egyéb óvintézkedéseket tehet:

· ha Ön angiotenzin II-receptor-blokkolót (ARB) vagy aliszkirént szed (lásd még a „Ne szedje a Co-Prenessa 2 mg/0,625 mg tablettát” és a „Figyelmeztetések és óvintézkedések” pontok alatti információt).

Amennyiben nem biztos benne, hogy melyek ezek a gyógyszerek, kérdezze meg kezelőorvosát.

A Co-Prenessa 2 mg/0,625 mg tabletta egyidejű bevétele étellel és itallal

A Co-Prenessa 2 mg/0,625 mg tablettát étkezés előtt javasolt bevenni.

Terhesség és szoptatás

Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

Terhesség

Feltétlenül közölje kezelőorvosával, ha úgy gondolja, hogy terhes, vagy teherbe eshet. Az orvos azt fogja tanácsolni Önnek, hogy hagyja abba a gyógyszer szedését, mielőtt teherbe esik, vagy amint megtudja, hogy terhes és a Co-Prenessa helyett egy másik gyógyszert kezdjen el szedni. A Co‑Prenessa szedése nem ajánlott a korai terhesség időszakában. Nem szabad szedni a Co-Prenessa tablettát a 3. terhességi hónap után, mert súlyos károkat okozhat a magzatnak. 

Szoptatás

Közölje kezelőorvosával, amennyiben szoptat, vagy el szeretné kezdeni a szoptatást. A Co-Prenessa alkalmazása szoptató anyáknak nem ajánlott. Amennyiben szoptatni szeretne, kezelőorvosa másik készítményt választhat az Ön számára, különösen abban az esetben, ha gyermeke újszülött vagy koraszülött.
A készítmény hatásai a gépjárművezetéshez és a gépek kezeléséhez szükséges képességekre

A Co-Prenessa tabletta általában nem befolyásolja hátrányosan a reakciókészséget, de a vérnyomás csökkenése miatt egyes betegeknél előfordulhatnak egyéni reakciók, például szédülés vagy gyengeség. Ha ez érinti Önt, az hátrányosan befolyásolhatja a gépjárművezetéshez és a gépek kezeléséhez szükséges képességeit.

A Co-Prenessa 2 mg/0,625 mg tabletta laktóz-monohidrátot és nátriumot tartalmaz
Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert.

A készítmény kevesebb mint 1 mmol (23 mg) nátriumot tartalmaz tablettánként, azaz gyakorlatilag „nátriummentes”.

3.
Hogyan kell szedni a Co-Prenessa 2 mg/0,625 mg tablettát?
A gyógyszert mindig a kezelőorvosa vagy gyógyszerésze által elmondottaknak megfelelően szedje. 

Amennyiben nem biztos az adagolást illetően, kérdezze meg kezelőorvosát vagy gyógyszerészét.

Az ajánlott adag napi egy tabletta.

Kezelőorvosa módosíthatja az adagot, ha Ön vesebetegségben szenved.

A tablettát reggel, étkezés előtt ajánlott bevenni.

A tablettát egy pohár vízzel kell lenyelni.

Ha az előírtnál több Co-Prenessa 2 mg/0,625 mg tablettát vett be

Ha az előírtnál több Co-Prenessa tablettát vett be, haladéktalanul keresse fel kezelőorvosát, vagy a legközelebbi kórház sürgősségi osztályát.

A túladagolás legvalószínűbb tünete az alacsony vérnyomás.

Ha kifejezetten alacsony vérnyomás jelentkezik (melyhez társulhat hányinger, hányás, izomgörcsök, szédülés, álmosság, zavartság, a vesék által termelt vizelet mennyiségének megváltozása), segíthet, ha lefekszik, és a lábát felemeli.

Ha elfelejtette bevenni a Co-Prenessa 2 mg/0,625 mg tablettát

Fontos, hogy minden nap bevegye a Co-Prenessa tablettát, mert a rendszeres kezelés sokkal hatékonyabb. Ha elfelejtette bevenni a Co-Prenessa tablettát, a következő adagot a szokott időben vegye be. Ne vegyen be kétszeres adagot a kihagyott adag pótlására.

Ha idő előtt abbahagyja a Co-Prenessa 2 mg/0,625 mg tabletta szedését

Mivel a magas vérnyomás kezelése általában egész életen át tart, beszélje meg kezelőorvosával, mielőtt abbahagyná a gyógyszer szedését.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.

4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.
Azonnal hagyja abba a gyógyszer szedését és lépjen kapcsolatba a kezelőorvosával, ha a következő olyan mellékhatások bármelyikét észleli, melyek akár súlyosak is lehetnek: 

· súlyos szédülés vagy ájulás az alacsony vérnyomásnak köszönhetően (Gyakori: 10 ember közül legfeljebb 1-et érinthet);

· bronhospazmus (a mellkas szorítása, ziháló légzés, légszomj – Nem gyakori: 100 ember közül legfeljebb 1- et érinthet);
· az arc, ajak, szájüreg, nyelv vagy torok duzzanata, légzési nehézség (angioödéma) (Lásd a 2. pont – „Figyelmeztetések és óvintézkedések” szakaszt) (Nem gyakori: 100 ember közül legfeljebb 1‑et érinthet);

· súlyos bőrreakciók, beleértve az eritéma multiformét (bőrkiütés, amely gyakran az arcon, karokon vagy lábakon megjelenő piros viszkető foltokkal kezdődik) vagy intenzív bőrkiütés, csalánkiütés, a bőr kipirosodása testszerte, súlyos viszketés, a bőr felhólyagosodása, hámlása vagy duzzanata, nyálkahártyák gyulladása (Stevens-Jonhson-szindróma) vagy egyéb allergiás reakciók (Nagyon ritka: 10 000 ember közül legfeljebb 1- et érinthet);

· szív-érrendszeri betegségek (szabálytalan szívverés, angina pektorisz [fizikai terhelés által kiváltott mellkas-, állkapocs- vagy hátfájdalom], szívroham) (Nagyon ritka: 10 000 ember közül legfeljebb 1-et érinthet);

· a karok és lábak gyengesége, beszédzavar. Ezek a sztrók jelei lehetnek (Nagyon ritka: 10 000 ember közül legfeljebb 1-et érinthet);

· hasnyálmirigy-gyulladás, ami nagyfokú rosszulléttel járó súlyos hasi- és hátfájdalmat okozhat (Nagyon ritka: 10 000 ember közül legfeljebb 1-et érinthet);

· a bőr vagy a szemfehérje sárgás elszíneződése (sárgaság). Ez májgyulladás (hepatitisz) jele lehet. (Nagyon ritka: 10 000 ember közül legfeljebb 1-et érinthet);

· életet veszélyeztető szabálytalan szívverés (Gyakoriság nem ismert);

· máj eredetű agyi működészavar (hepatikus enkefalopátia) (Gyakoriság nem ismert),

· izomgyengeség, izomgörcs, izomérzékenység vagy izomfájdalom, különösen, ha rosszulléttel vagy magas lázzal társul, ez az abnormális izomszétesés következménye lehet (Gyakorisága nem ismert).

A következő mellékhatásokról számoltak be:

Gyakori (10-ből legfeljebb 1 beteget érinthet): 
· bőrreakciók az allergiás és asztmás reakcióra hajlamos betegeknél,
· fejfájás, 

· látászavar,

· szédülés,
· gyengeség (aszténia),

· fülcsengés (tinnitusz),

· forgó jellegű szédülés (vertigo),

· zsibbadás,

· légszomj,

· köhögés, 

· émelygés, hányás,
· hasi fájdalom,

· az ízek érzékelésének zavara,

· emésztési zavar, hasmenés, székrekedés,
· izomgörcsök,

· allergiás reakciók (mint bőrkiütés, viszketés),

· fáradtságérzés,

· a vér alacsony káliumszintje.

Nem gyakori (100‑ból legfeljebb 1 beteget érinthet): 
· hangulatingadozás,

· alvászavarok,
· depresszió,
· csalánkiütés, piros tűszúrásszerű kiütések a bőrön (purpura), hólyagos területek kialakulása,
· veseproblémák,

· verejtékezés,
· impotencia (a merevedés elérésének vagy fenntartásának képtelensége),
· az eozinofilszám (egy fehérvérsejt) emelkedése,
· eltérések a laboratóriumi paraméterekben: magas káliumszint, amely a kezelés leállítását követően visszafordítható, alacsony nátriumszint a vérben, ami kiszáradáshoz és alacsony vérnyomáshoz vezethet,
· aluszékonyság, ájulás,
· szívdobogásérzés (palpitáció), szapora szívverés (tahikardia),
· cukorbetegeknél nagyon alacsony vércukorszint (hipoglikémia),
· a vérerek gyulladása (vaszkulitisz),
· szájszárazság,
· fényérzékenységi reakciók (a bőr érzékenysége a napfényre megnövekedik),
· ízületi fájdalom (arthralgia), izomfájdalom (mialgia), mellkasi fájdalom, rossz közérzet, perifériás ödéma, láz
· a vér karbamidszintjének emelkedése, a vér kreatininszintjének emelkedése, elesés.
Ritka (1 000‑ből legfeljebb 1 beteget érinthet): 
· pikkelysömör rosszabbodása,
· eltérések a laboratóriumi paraméterekben: megnövekedett májenzimszint, magas szérum bilirubinszint, a vér alacsony kloridszintje, a vér alacsony magnéziumszintje,
· fáradtság,
· sötét színű vizelet, hányinger, hányás, izomgörcs, zavartság és görcsrohamok. Ezek az úgynevezett nem megfelelő antidiuretikushormon-termelés szindróma (SIADH) tünetei lehetnek,

· csökkent vizeletürítés vagy a vizeletürítés megszűnése,

· kipirulás,

· heveny veseelégtelenség.
Nagyon ritka (10 000‑ből legfeljebb 1 beteget érinthet):
· zavartság,

· orrdugulás vagy orrfolyás (rinitisz),

· eozinofil sejtes pneumónia (a tüdőgyulladás egy ritka formája),
· a vér értékeink megváltozása, úgymint csökkent fehérvérsejt- és vörösvértestszám,
· csökkent hemoglobinszint, csökkent vérlemezkeszám, 
· a vér magas kálciumszintje,
· kóros májfunkció.
Nem ismert (a gyakoriság a rendelkezésre álló adatokból nem állapítható meg):

· kóros EKG-lelet,
· eltérések a laboratóriumi paraméterekben: magas húgysavszint, magas vércukorszint; rövidlátás (miopia), homályos látás, látászavar, látásromlás vagy szemfájdalom a magas szembelnyomás miatt (a szem érhártyáján belüli folyadék-felhalmozódás [koroideális effúzió vagy folyadékgyülem] vagy akut zárt zugú zöldhályog lehetséges jelei).

· ha szisztémás lupusz eritematózuszban (egyfajta kollagénbetegség) szenved, a betegség súlyosbodhat.

· az ujjak vagy lábujjak elszíneződése, zsibbadása és fájdalma (Raynaud-jelenség).
Előfordulhatnak a vér, a vesék, a máj, ill. a hasnyálmirigy rendellenességei, és a laboratóriumi próbák (vérvizsgálatok) eredményeinek a változásai is. Kezelőorvosa valószínűleg vérvizsgálatokat fog végeztetni, hogy ellenőrizze az Ön állapotát.
Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. 

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell a Co-Prenessa 2 mg/0,625 mg tablettát tárolni?
A gyógyszer gyermekektől elzárva tartandó!

A csomagoláson feltüntetett lejárati idő (EXP) után ne szedje ezt a gyógyszert. A lejárati idő az adott hónap utolsó napjára vonatkozik.

Legfeljebb 30 °C-on tárolandó. 

A nedvességtől való védelem érdekében az eredeti csomagolásban tárolandó. 

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz a Co-Prenessa 2 mg/0,625 mg tabletta?
A készítmény hatóanyaga: 2 mg perindopril-terc-butil-amin (amely megfelel 1,67 mg perindoprilnek) és 0,625 mg indapamid tablettánként.

Egyéb összetevők: mikrokristályos cellulóz, laktóz-monohidrát, nátrium‑hidrogén‑karbonát, vízmentes kolloid szilícium-dioxid, magnézium-sztearát. Lásd 2. pont „A Co-Prenessa 2 mg/0,625 mg tabletta laktóz-monohidrátot és nátriumot tartalmaz”. 
Milyen a Co-Prenessa 2 mg/0,625 mg tabletta külleme és mit tartalmaz a csomagolás?
Fehér színű, hosszúkás, enyhén domború felületű, metszett élű tabletta.

14 db, 20 db, 28 db, 30 db, 50 db, 56 db, 60 db, 90 db vagy 100 db tabletta PVC/PE/PVDC//Al buborékcsomagolásban és dobozban,

vagy

14 db, 20 db, 28 db, 30 db, 50 db, 56 db, 60 db, 90 db vagy 100 db tabletta OPA/Al/PVC/Al buborékcsomagolásban és dobozban.

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja és a gyártó

A forgalomba hozatali engedély jogosultja:

KRKA, d.d., Novo mesto, Šmarješka cesta 6, 8501 Novo mesto, Szlovénia
Gyártók:

KRKA-POLSKA Sp. z o.o., ul. Równoległa 5, 02-235 Warsaw, Lengyelország

vagy

KRKA, d.d., Novo mesto, Šmarješka cesta 6, 8501 Novo mesto, Szlovénia

OGYI-T-20177/01
14×
PVC/PE/PVDC//Al buborékcsomagolás

OGYI-T-20177/02
20×
PVC/PE/PVDC//Al buborékcsomagolás

OGYI-T-20177/03
28×
PVC/PE/PVDC//Al buborékcsomagolás

OGYI-T-20177/04
30×
PVC/PE/PVDC//Al buborékcsomagolás

OGYI-T-20177/05
50×
PVC/PE/PVDC//Al buborékcsomagolás

OGYI-T-20177/06
56×
PVC/PE/PVDC//Al buborékcsomagolás

OGYI-T-20177/07
60×
PVC/PE/PVDC//Al buborékcsomagolás

OGYI-T-20177/08
90×
PVC/PE/PVDC//Al buborékcsomagolás

OGYI-T-20177/09
100×
PVC/PE/PVDC//Al buborékcsomagolás

OGYI-T-20177/10
14×
OPA/Al/PVC/Al buborékcsomagolás

OGYI-T-20177/11
20×
OPA/Al/PVC/Al buborékcsomagolás

OGYI-T-20177/12
28×
OPA/Al/PVC/Al buborékcsomagolás

OGYI-T-20177/13
30×
OPA/Al/PVC/Al buborékcsomagolás

OGYI-T-20177/14
50×
OPA/Al/PVC/Al buborékcsomagolás

OGYI-T-20177/15
56×
OPA/Al/PVC/Al buborékcsomagolás

OGYI-T-20177/16
60×
OPA/Al/PVC/Al buborékcsomagolás 

OGYI-T-20177/17
90×
OPA/Al/PVC/Al buborékcsomagolás 

OGYI-T-20177/18
100×
OPA/Al/PVC/Al buborékcsomagolás

Ezt a gyógyszert az Európai Gazdasági Térség tagállamaiban az alábbi neveken engedélyezték:

